‘આવું કરાય !! બે દીકરાના બાપ છો. સકીના જેવી વહાલી પત્ની. બધાનું શું થશે એનો વિચારેય ન આવ્યો ? નોકરી છૂટી ગઈ એમાં આમ હિંમત હારી જવાય ભઈલા !! આપણા બધાની સ્થિતિ સરખી જ છે. મારા આ ‘ભોળા’ પણ મોળા પડી ગયા છે, પણ એમણે તમારી જેવું અવિચારી પગલું ભર્યું ? ના….ને… તે ન જ ભરાય…… ને તમે શું આમ મૂંગામંતર ઊભા છો ? જરાક સમજાવો તમારા આ સમદુઃખિયા મિત્રને.’ પણ હું હમણાં જ સમજનાર એને શું ને કેવી રીતે સમજાવું ? બંને મિત્રોની નજર એક થઈ ને પછી નીચી થઇ ગઈ.